Tarybos reglamentas (EEB) Nr. 3618/87
1987 m. lapkričio 30 d.
dėl Europos ekonominės bendrijos ir Tuniso Respublikos susitarimo, iš dalies keičiančio susitarimą dėl tam tikrų iš Tuniso kilusių vynų, kuriems suteikiama kilmės vietos nuoroda, sudarymo pasikeičiant raštais
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 113 straipsnį,
atsižvelgdama į Komisijos rekomendaciją,
atsižvelgdama į 1976 m. balandžio 25 d. pasirašytą Europos ekonominės bendrijos ir Tuniso Respublikos bendradarbiavimo sutartį, ypač į jos 20 straipsnio 2 ir 3 dalis,
kadangi Taryba Reglamentu (EEB) Nr. 2457/78 [1] Bendrijos vardu patvirtino Europos ekonominės bendrijos ir Tuniso Respublikos susitarimą pasikeičiant raštais dėl tam tikrų iš Tuniso kilusių vynų, kuriems suteikiama kilmės vietos nuoroda; kadangi tame susitarime sudarytas vynų, kurie į Bendriją įsileidžiami be muito, jei metinė muitų tarifų kvota neviršija 50000 hektolitrų, sąrašas;
kadangi, remiantis Komisijos reglamentu (EEB) Nr. 997/81 [2] su paskutiniais pakeitimais, padarytais Reglamentu (EEB) Nr. 1224/83 [3], vynams, kurių nuoroda "Coteaux d’Utique", pripažinta teisė į įregistruotą kilmės vietos nuorodą (apellation d’origine controlée),
PRIĖMĖ ŠĮ REGLAMENTĄ:
1 straipsnis
Bendrijos vardu patvirtinamas Europos ekonominės bendrijos ir Tuniso Respublikos susitarimas pasikeičiant raštais, iš dalies pakeičiantis Susitarimą dėl tam tikrų iš Tuniso kilusių vynų, kuriems suteikiama kilmės vietos nuoroda.
Susitarimo tekstas pridedamas prie šio reglamento.
2 straipsnis
Tarybos pirmininkas įgaliojamas paskirti asmenį, kuriam suteikiama teisė pasirašyti Bendriją įpareigojantį susitarimą.
3 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Jis taikomas nuo 1987 m. lapkričio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1987 m. lapkričio 30 d.